Държавен вестник, бр. 5, 2026 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  5
ремонт. 
Изпълнението на дейностите изисква точност, отговорност, сръчност, спазване на 
инструкциите и технологиите за извършване на съответните работни операции, способност за 
работа в екип. От лицата се очаква да проявяват наблюдателност, дисциплинираност и да 
съблюдават стриктно изискванията за безопасност при работа с технически съоръжения.  
В 
случаите, 
когато 
законови 
или 
подзаконови 
нормативни 
актове 
изискват 
правоспособност (например за заваряване или работа с определено оборудване), тя трябва да 
бъде придобита допълнително. Задължително е познаването и прилагането на нормативната 
уредба, свързана с техническата експлоатация на съответните единици подвижен жп състав. 
Основният резултат от дейността е осигуряване на изправността и безопасната 
експлоатация на локомотивите и вагоните, като се постигат високи стандарти за надеждност, 
ефективност и безопасност в железопътния транспорт. 
 
2.2. Трета степен на професионална квалификация по професията 
Професията „Железопътна техника – локомотиви и вагони“ с трета степен на 
професионална квалификация обхваща комплекс от дейности, свързани с управлението, 
поддръжката, техническия контрол и ремонта на подвижния състав в железопътния транспорт. 
Професионалната реализация изисква задълбочени познания за устройството и принципа на 
действие на локомотивите и вагоните, работа със специализирана техника и стриктно прилагане 
на нормативни актове и съответните технологии за експлоатация и ремонт. Тази 
квалификационна степен позволява заемането на технически длъжности, в които се изпълняват 
специализирани дейности, отговарящи на високи стандарти за безопасност, точност и 
надеждност, без да се изисква висше образование. 
Основните трудови дейности включват управление на локомотиви (включително 
метровлакове), следене на сигнализацията и техническото състояние на състава, както и 
предприемане на навременни действия в случай на възникнали технически проблеми или 
необичайни ситуации. Необходимо е лицата, придобили тази степен на професионална 
квалификация да познават в детайли структурата, системите и агрегатите на управляваните 
транспортни средства и могат да отстраняват дребни повреди по време на движение или 
престой. Те работят с регламентирани схеми на движение и прилагат стандартизирани методи за 
контрол и безопасност. 
Професията включва и дейности по дефектоскопия – специалистите, ангажирани с 
контрол, използват измервателна апаратура за откриване на дефекти в материалите и 
конструкциите. Те трябва да познават както устройството на вагоните и локомотивите, така и 
техническите характеристики на инструментите, с които се извършват измервания. 
Идентифицирането на дефекти и неизправности изисква способност за интерпретиране на 
резултати и прецизно документиране на отклоненията. 
В обхвата на професията попадат и дейности, свързани с техническия контрол и ремонт на 
локомотивите и вагоните. Това включва извършване на визуални огледи на постъпилите за 
ремонт транспортни средства, подготвянето им за ремонтни процедури и документиране на 
състоянието и необходимите намеси. Придобилите трета степен на професионална 
квалификация демонтират крупни възли и агрегати от локомотива или вагона, разглобяват ги до 
съставните монтажни единици и детайли, почистват компонентите и установяват повредите. 
Съставят технически описания на необходимите ремонтни действия и възстановяват 
функционалността на повредените елементи. 
След извършване на ремонта, сглобяват възлите и агрегатите и провеждат следремонтни 
изпитвания с цел гарантиране на техническата изправност. Дейността се осъществява както 
ръчно, 
така 
и 
със 
специализирани 
машини, 
включително 
подемни 
съоръжения, 
електроинструменти, стендове за изпитване и измервателни устройства. В резултат се осигурява